

**Қазақстан Республикасы Әділет министрінің міндетін атқарушының "Жеке сот орындаушысының кеңсесінде іс жүргізу ережесін бекіту туралы" 2010 жылғы 3 қарашадағы № 306 бұйрығына өзгеріс енгізу туралы**

***Күшін жойған***

Қазақстан Республикасы Әділет министрінің 2012 жылғы 28 маусымдағы № 238 бұйрығы. Қазақстан Республикасының Әділет министрлігінде 2012 жылғы 29 маусымдағы № 7777 тіркелді. Күші жойылды - Қазақстан Республикасы Әділет министрінің м.а. 2014 жылғы 7 наурыздағы № 97 бұйрығымен

      Ескерту. Күші жойылды - ҚР Әділет министрінің м.а. 07.03.2014 № 97 бұйрығымен (алғаш ресми жарияланған күнінен кейін күнтізбелік он күн өткен соң қолданысқа енгізіледі).

      «Атқарушылық іс жүргізу және сот орындаушыларының мәртебесі туралы» Қазақстан Республикасы Заңының 155-бабына сәйкес, «Әділет органдары туралы» Қазақстан Республикасы Заңының 7-бабы 2-тармағының 3) тармақшасын басшылыққа ала отырып **БҰЙЫРАМЫН**:

      1. Қазақстан Республикасы Әділет министрінің міндетін атқарушының «Жеке сот орындаушысының кеңсесінде іс жүргізу ережесін бекіту туралы» 2010 жылғы 3 қарашадағы № 306 (Нормативтік құқықтық актілерді мемлекеттік тіркеу тізілімінде № 6628 болып тіркелген, 2010 жылғы 30 қарашадағы «Егемен Қазақстан» газетінде жарияланған № 506-512 (26355)) бұйрығына мынадай өзгеріс енгізілсін:

      Көрсетілген бұйрықпен бекітілген Жеке сот орындаушысының кеңсесінде іс жүргізу туралы ережеде:

      13-тармақтың бірінші бөлігі мынадай редакцияда жазылсын:

      «13. Құжаттарды есепке алу және оның орындалуын бақылау үшін жеке сот орындаушылары мынадай журналдарды жүргізеді, ол тігілген, нөмірленген және жеке сот орындаушының қол қоюымен және мөрімен бекітілуі тиіс:».

      2. Осы бұйрық алғаш ресми жарияланғаннан кейін күнтізбелік он күн өткен соң қолданысқа енгізіледі.

*Министр                                              Б. Имашев.*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК